हाम्रो देशमा संक्रमणकालीन अवस्था लम्बिँदो रूपमा रह्यो । हरेक कुरामा द्विविधा हुने र त्यसलाई चिर्न समय लाग्ने । संविधानसभा दुई वर्षका लागि भनियो । चार वर्षमा पनि नभएर फेरि चुनाव गर्नुपर्‍यो । चुनाव गरेर दुई वर्षमा बल्ल संविधान जारी भयो । त्यो नयाँ जनादेश थियो । नेपालमा संविधान नभएकै त होइन, थियो । तर नयाँ मागहरू उठे, त्यसलाई संविधानमा राख्नुपर्ने भयो । त्यसका लागि धेरै समय लाग्यो । संविधान जारी भएपछि पनि सबैका माग सम्बोधन नभइसकेका हुन सक्छन् । प्राप्त उपलब्धिलाई कार्यान्वयन गर्दै थप उपलब्धिका लागि अगाडि बढ्नुपर्ने अहिलेको अवस्थामा थोरै असन्तुष्टि रह्यो । त्यसले तीव्र गतिमा अघि बढ्न रोकिरहेको छ ।
